Lausn fyrir vitni að hroðaverkum
Alþjóðlegu lögmannasamtökin (IBA) hafa þróað smáforrit sem gerir aðgerðasinnum kleift að taka og geyma myndir og myndbandsupptökur, sem í kjölfarið má nota sem sönnunargögn við réttarhöld.
Markmiðið er að draga þá fyrir dóm sem fremja stríðsglæpi, pyntingar eða þjóðarmorð í átökum á borð við þau sem nú standa yfir í Sýrlandi, Úkraínu og Austur-Kongó. Þá er sá möguleiki fyrir hendi að smáforritið verði notað til að skrásetja valdníðslu öryggisyfirvalda gegn mótmælendum.
Samhliða vaxandi útbreiðslu myndavéla, t.d. á farsímum, fjölgar þeim tilfellum þar sem  myndbandsupptökur eru mikilvæg sönnunargögn í dómsmálum. Sem dæmi um mál af þessu tagi má nefna rannsóknina á dauða Ian Tomlinson í G20 mótmælum 2009, en þar réðu myndbandsupptökur úr farsímum úrslitum.
Smáforrit IBA, sem hefur hlotið nafnið eyeWitness to Atrocities , er til komið vegna þeirra erfiðleika sem saksóknarar glímdu við vegna umdeildra upptaka af meintum aftökum fangaðra bardagamanna Tamíl Tígra undir lok borgarastyrjaldarinnar í Sri Lanka. Var það niðurstaðan að ákæruvaldinu væri ekki heimilt að leggja myndbandsupptökurnar fram sem sönnunargögn, þar sem ekki var hægt að staðfesta uppruna þeirra eða nákvæmlega hvenær þær voru gerðar.
NEW solution to evidentiary challenge of mobile phone footage @eyewitnessorg App – Go to pic.twitter.com/GdVWFwNzgf — eyeWitness project (@eyewitnessorg) June 8, 2015
eyeWitness hefur verið hannað fyrir Android snjallsíma en verður einnig fáanlegt á öðrum tækjum. Það hefur verið þróað í samstarfi við gagnafyrirtækið Lexis Nexis, sem mun varðveita vistuð gögn á netþjónum sínum í Bandaríkjunum.
Smáforritið, sem er ókeypis, staðfestir tíma og staðsetningu við vistuð gögn, sem notandinn getur síðan valið að dulkóða og senda í gagnabanka, hvar svo sem viðkomandi er staðsettur í heiminum.
Að sögn starfsmanns Lexis Nexis verður sá möguleiki fyrir hendi að eyða gögnum sem þegar hafa verið send, t.d. til að vernda vitni ef símar þeirra hafa verið gerð upptækir af óvinveittum aðilum. Þá fylgir smáforritinu neyðarhnappur, sem gerir það að verkum að öll vistuð gögn og forritinu sjálfu eyðast út af símanum.
Hjá Guardian má lesa ítarlega frétt um málið.
Alþjóðlegu lögmannasamtökin (IBA) hafa þróað smáforrit sem gerir aðgerðasinnum kleift að taka og geyma myndir og myndbandsupptökur, sem í kjölfarið má nota sem sönnunargögn við réttarhöld.
Markmiðið er að draga þá fyrir dóm sem fremja stríðsglæpi, pyntingar eða þjóðarmorð.
Samhliða vaxandi útbreiðslu myndavéla, t.d. á farsímum, fjölgar þeim tilfellum þar sem  myndbandsupptökur eru mikilvæg sönnunargögn í dómsmálum.
Sem dæmi um mál af þessu tagi má nefna rannsóknina á dauða Ian Tomlinson í G20 mótmælum 2009, en þar réðu myndbandsupptökur úr farsímum úrslitum.
Smáforrit IBA, sem hefur hlotið nafnið eyeWitness to Atrocities , er til komið vegna þeirra erfiðleika sem saksóknarar glímdu við vegna umdeildra upptaka af meintum aftökum fangaðra bardagamanna Tamíl Tígra undir lok borgarastyrjaldarinnar í Sri Lanka.
Smáforritið, sem er ókeypis, staðfestir tíma og staðsetningu við vistuð gögn, sem notandinn getur síðan valið að dulkóða og senda í gagnabanka.